Bornholm
Bornholm — Danimarkaya məxsus, Baltik dənizinin cənub-qərb hissəsində yerləşən ada. Kopenhagendən 170 kilometr (110 mil) şərqdə, Polşa sahillərindən 95 kilometr (59 mil) şimalda və İsveçdən 35 kilometr (22 mil) cənub-şərqdə yerləşir . 2022-ci ilin məlumatına görə, adanın əhalisi 39,535 nəfərdir. Ada və yaxınlıqdakı bir neçə kiçik ada Hovedstaden regionunun bir hissəsi olan Bornholm kommunasını təşkil edir. Əsas şəhər və liman Ryönnedir.